Dado Topić
Adolf Dado Topić je rođen u Siveriću 4. septembra 1949. godine. Poznati je pjevač, kompozitor, tekstopisac, aranžer, bas-gitarista, gitarista i jedan je od najpopularnijih izvođača sa prostora bivše Jugoslavije. Karijeru pjevača započinje u Osijeku kao član grupa "Đavolji Eliksiri" i "Dinamiti", već u ranoj mladosti. Kao pjevač pozvan je u "Korni Grupu", te nakon godinu dana osniva legendarnu grupu "Time", sa tada najpriznatijim muzičarima. Sa njima snima tri albuma. Nakon desetak godina zajedničkog rada, Dado Topić započinje solističku karijeru 1979. godine kada je i objavio prvi album “Neosedlani”. Kao solista snimio je četiri albuma i nastavlja nastupati promovišući svoje prepoznatljive autorske pjesme i muziku. Sa grupom "Dragonfly" predstavljao je Hrvatsku na takmičenju za pjesmu Evrovizije u Finskoj 2007.